Anthony Perkins

Anthony Perkins, naixiu de Nueva York (Nueva York) o 4 d'abril de 1932 y muerto en Los Angeles (California) o 12 de setiembre de 1992, estió un actor estausunidense. A suya obra mas conoixida ye la suya interpretación d'o papel de Norman Bates en a cinta Psycho, dirichida por Alfred Hitchcock.

Tenió d'os fillos, l'actor Oz Perkins (n.1974) y lo musico folk Elvis Perkins (n.1976) con a suya unica muller Berry Berenson, qui morió l'11 de setiembre de 2001 en os atentaus d'as Torres Chiminucas.

 Os suyos oríchens 
O pai d'Anthony Perkins, Osgood Perkins, yera un actor teatral que yera conoixiu en os ambitos tetrals de Broadway, en a ciudat de Nueva York. Cuan su pai morió, en 1937, o choven Anthony dentró en o mundo d'o Teatro, continando con la profesión paterna, encara que en os anyos 1950 a suya carrera teatral no heba estau un gran exito, alternando chicoz trumfos con muitas representacions sin garra cosa a destacar.

 Dentrada en o mundo d'o Cine 
A suya primera participación en o mundo d'o Cine estió en 1953 en a cinta The Actress, dirichida por George Cukor, a on interpretaba o papel de novio de Jean Simmons y a on compartiba a escena con actors como Spencer Tracy u Teresa Wright.

Mientres os anyos 1950, Anthony Perkins interpretó papels poco destacaus en cintas menors, a sobén westerns, destacando nomás entre istas cintas o suyo papel en Friendly Persuasion, dirichida por William Wyler, con actors como Gary Cooper, Dorothy McGuire, Richard Eyer, Robert Middleton, Phyllis Love, Peter Mark Richman u Marjorie Main. Ixa cinta recibió a Palma d'Oro d'o Festival de Cine de Canas en 1957 y li comportó un Globo d'Oro a la Millor Estrela Emerchent Masculina en a suya 14ena edición.

 A suya consagración 
O prencipal papel d'Anthony Perkins estió, sin garra dandalos, a suya interpretación d'o personache de Norman Bates en a cinta Psycho, dirichida por Alfred Hitchcock, una cinta de cine d'intriga rodada en blanco y negro ta subrayar o xorrontamiento d'as suyas escenas. En ista cinta treballó con actors destacaus, como Janet Leigh, Vera Miles, John Gavin y Martin Balsam.

Dimpués de Psycho, rodó en 1961 Goodbye Again, una cinta dirichida por o director Anatole Litvak con Ingrid Bergman y Yves Montand, recebindo o Premio a o Millor Actor d'o Festival de Cine de Canas en 1961.

 Periodo en o Cine europeu 
Dezaga treballó en Phaedra (1962), una cinta d'o director Jules Dassin con Melina Mercouri y Raf Vallone; y tamién en Le Procès, una superproducción europea dirichita por Orson Welles, con o propio Orson Welles y Romy Schneider.

Continó a suya carrera en Europa con a cinta Paris brûle-t-il ?, dirichida por René Clément con guión adaptau d'o libro homonimo de Larry Collins y Dominique Lapierre, con Jean-Paul Belmondo, Charles Boyer, Leslie Caron, Jean-Pierre Cassel, George Chakiris, Bruno Cremer, Claude Dauphin, Alain Delon, Kirk Douglas, Pierre Dux y Glenn Ford.

Atamas d'a suya homosexualidat, en 1973 casó con a directora de fotografía Berry Berenson (chirmana de l'actriz Marisa Berenson), con qui tenió dos fillos.

Dende ixe inte, a carrera d'Anthony Perkins continó con cintas poco destacatas, y dende 1985 teneba constancia de que teneba a malautía d'o sida, malautía que finalment remató con a suya vida o 12 de setiembre de 1992 en o barrio de Hollywood d'a ciudat de Los Angeles (California).

 Filmografía 
 Anyos 1950 
 1953: The Actress, de George Cukor, con Jean Simmons, Spencer Tracy y Teresa Wright.
 1956: Friendly Persuasion, de William Wyler, con Gary Cooper, Dorothy McGuire, Richard Eyer, Robert Middleton, Phyllis Love, Peter Mark Richman y Marjorie Main.
 1957: Fear Strikes Out.
 1957: The Lonely Man.
 1957: The Tin Star.
 1958: Desire Under the Elms.
 1958: This Angry Age.
 1958: The Matchmaker.
 1959: Green Mansions.
 1959: On the Beach.

 Anyos 1960 
 1960: Tall Story.
 1960: Psycho, d'Alfred Hitchcock, con Janet Leigh, Vera Miles, John Gavin y Martin Balsam.
 1961: Goodbye Again, d'Anatole Litvak, con Ingrid Bergman y Yves Montand.
 1962: Phaedra, de Jules Dassin, con Melina Mercouri y Raf Vallone.
 1962: Five Miles to Midnight.
 1962: Le Procès, d'Orson Welles, con o mesmo Orson Welles y Romy Schneider.
 1963: Le glaive et la balance.
 1964: Agent 38-24-36.
 1965: The Fool Killer.
 1966: Paris brûle-t-il ?, de René Clément, con Jean-Paul Belmondo, Charles Boyer, Leslie Caron, Jean-Pierre Cassel, George Chakiris, Bruno Cremer, Claude Dauphin, Alain Delon, Kirk Douglas, Pierre Dux y Glenn Ford.
 1966: Evening Primrose.
 1967: The Champagne Murders.
 1968: Pretty Poison.

 Anyos 1970 
 1970: Catch-22.
 1970: WUSA.
 1970: How Awful About Allan.
 1971: La Décade prodigieuse.
 1971: Someone Behind the Door.
 1972: Play It as It Lays.
 1972: The Life and Times of Judge Roy Bean.
 1974: Lovin' Molly.
 1974: Murder on the Orient Express.
 1975: Mahogany.
 1978: Remember My Name.
 1978: First, You Cry.
 1978: Les Misérables.
 1979: Winter Kills.
 1979: Twice a Woman.
 1979: The Black Hole.

 Anyos 1980 
 1980: Double Negative.
 1980: North Sea Hijack.
 1982: For the Term of His Natural Life.
 1983: The Sins of Dorian Gray.
 1983: Psycho II.
 1984: The Glory Boys.
 1984: Crimes of Passion.
 1984: Terror in the Aisles.
 1986: Psycho III.
 1987: Napoleon and Josephine: A Love Story.
 1988: Destroyer.
 1989: Edge of Sanity.

 Anyos 1990 
 1990: Chillers.
 1990: Daughter of Darkness.
 1990: I'm Dangerous Tonight.
 1990: Ghost Writer.
 1990: Psycho IV: The Beginning.
 1991: The Man Next Door.
 1992: The Naked Target.
 1992: In the Deep Woods.

 Se veiga tamién 
 Cintas interpretadas por Anthony Perkins.

 Vinclos externos 

  Anthony Perkins en Internet Movie Database.
  Anthony Perkins en Internet Broadway Database.
  Anthony Perkins en Turner Classic Movies.
  Anthony Perkins en Find A Grave.

Categoría:Actors d'Estaus Unius
Categoría:Actors de Hollywood
Categoría:Naixius de Nueva York
Categoría:Muertos en Los Angeles
Categoría:Premio Globo d'Oro a la Millor Estrela Emerchent Masculina
Categoría:1932 (naixencias)
Categoría:1992 (naixencias)